16/02/2016 | Administración LocalMunicipal
Arteixo
Secretaría Xeral
Bases da convocatoria de axudas á mobilidade para persoas con diversidade funcional e/ou con dependencia para o exercicio do 2016

A presente convocatoria ten por obxecto establecer o procedemento para a concesión de axudas económicas individuais para proporcionar un medio alternativo de transporte a aquelas persoas con diversidade funcional e mobilidade reducida, e/ou con dependencia recoñecida e que teñen dificultades para utilizar o transporte público colectivo, axudándolles a acadar unha maior integración. A fundamentación xurídica que o avala é: A Lei 13/1982, do 7 de abril, de integración social de persoas con eivas, actualmente derrogada polo Real decreto lexislativo 1/2013, do 29 de novembro, polo que se aproba o Texto refundido da Lei xeral de dereitos das persoas con discapacidade e da súa inclusión social, onde os seus principios rectores se fundamentan no artigo 49 da Constitución Española que obriga aos poderes públicos a prestarénlle ás persoas con diversidade funcional física ou mental todos aqueles medios que resulten necesarios para o efectivo exercicio dos dereitos fundamentais. A Lei 51/2003, do 2 de decembro, de igualdade de oportunidades, non discriminación e accesibilidade universal das persoas con discapacidade, actualmente derrogada polo Real decreto lexislativo 1/2013, do 29 de novembro, polo que se aproba o Texto refundido da Lei xeral de dereitos das persoas con discapacidade e da súa inclusión social, teñen por obxecto adoptar medidas tendentes a facer efectivo o dereito á igualdade de oportunidades e a evitar ou compensar as desvantaxes das persoas con algunha diversidade funcional para participaren plenamente na vida política, cultural, económica e social. A Lei 13/2008, do 3 de decembro, de Servizos Sociais de Galicia, sinala como competencias municipais a creación e a xestión dos servizos comunitarios básicos, configurándose como servizo de carácter integrado os que os constitúen na principal instancia do sistema para o desenvolvemento de intervencións de carácter preventivo, de atención integral a persoas, familias e de incorporación social e laboral. O Concello de Arteixo, a través da Concellaría da Área de Benestar comunitario, co obxecto de acadar unha maior integración das persoas con diversidade funcional e/ou dependencia recoñecida, quere establecer un sistema de axudas que facilite a mobilidade a este sector. Para a plena efectividade deste proxecto elabóranse as presentes bases que regulamentan o sistema de adxudicación de axudas á mobilidade, así como a súa contía. A presente disposición ten por obxecto aprobar as bases reguladoras e a convocatoria de subvencións destinadas a proporcionar un medio alternativo de transporte a aquelas persoas con diversidade funcional e/ou dependentes, gravemente afectadas na súa mobilidade, e que teñen dificultades para utilizar o transporte público colectivo. Concrétase na concesión dunha axuda económica individual que, permita ás persoas beneficiarias a utilización do servizo para cubrir as necesidades básicas de desprazamento, que se establezan previa análise e valoración polos técnicos competentes. O servizo será prestado coas entidades que o concello teña asinado o convenio específico ou un acordo correspondente. A contía total máxima que se destina a esta finalidade é de 120.000,00 euros, quedando condicionada a concesión das subvencións a existencia de crédito axeitado e suficiente no momento da resolución da concesión.1. Poderán solicitar a axuda as persoas con diversidade funcional e mobilidade reducida recoñecida, e/ou con dependencia tamén recoñecida, que reúnan os seguintes requisitos: · Estar empadroada no municipio de Arteixo cunha antigüidade dun (1) ano, anterior á apertura do prazo da solicitude e permanecer de alta no Padrón de habitantes municipal mentres se perciba a axuda. · Ter recoñecida a condición legal de diversidade funcional, en grao igual ou superior ao 33% e a mobilidade reducida, e/ou a situación legal de dependencia, que impida empregar os transportes públicos colectivos e así se acredite no certificado oficial do grao de diversidade funcional, emitido polo Equipo de Valoración e Orientación (EVO), dependente da Xunta de Galicia, ou polo Órgano de Valoración da Dependencia, no caso de acreditar a situación legal de dependencia, tamén dependente da Xunta de Galicia. · Carecer de vehículo propio ou máis dun vehículo na unidade de convivencia para a súa condución e no caso de existir, poderán solicitar esta axuda soamente para aqueles períodos, nos que, por causas sobrevidas debidamente xustificadas, non poidan utilizalos. · Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitadas/os para a obtención de subvencións públicas. Para os anteditos efectos terá que autorizar ao concello, mediante anexo III para a comprobación dos datos fiscais, sempre que sexa posible o seu acceso. · Non ter recoñecido este beneficio por convenio colectivo, contrato laboral ou calquera outro título acreditativo deste beneficio, ou non ter dereito a este servizo a través de outro organismo público ou privado (seguros privados, MUFACE, ISFAS, do servizo galego autonómico de apoio á mobilidade 065, órgano de valoración da dependencia) · Non superar os 35 km de radio dende o Concello de Arteixo e o destino.2. Considérase unidade de convivencia a todas aquelas persoas que convivan nun mesmo domicilio, constando así no Padrón municipal.3. Para os efectos desta convocatoria, para a determinación da renda anual terase en conta a suma da base impoñible xeral máis a base impoñible do aforro, declaradas ou declarables no imposto sobre a renda das persoas físicas do exercicio 2014 ou do último período dispoñible, correspondentes a cada unha das persoas computables da unidade de convivencia e dividido polo número de persoas que a integran. A súa contía calcularase conforme ao resultado da realización da seguinte operación, coas cantidades que figuren nas cuadrículas que se indican, das declaracións do IRPF ou certificado de renda ou prestacións para o exercicio 2014 ou do último exercicio dispoñible: Cuadrícula 455 + Cuadrícula 465. Se non constan as referidas cuadrículas, a cuadrícula 455 Base impoñible xeral será o resultado das seguintes operacións: (450)-(451)+ (452)-(453)-(454). A cuadrícula 465 Base impoñible do aforro será o resultado das seguintes operacións: (457)-(458)+ (460)-(461). Nos supostos de non efectuar declaración da renda no exercicio 2014 ou do último período dispoñible, por non estar obrigada/o, teranse en conta a suma dos rendementos do traballo, rendementos do capital mobiliario e inmobiliario, ganancias patrimoniais sometidas a retención menos os gastos deducibles.1. As axudas serán solicitadas polas persoas beneficiarias ou por quen ostente a súa representación acreditada.2. As solicitudes presentaranse no Rexistro xeral do Concello de Arteixo, do Centro Sociocultural de Meicende, ou do Centro de Servizos Sociais, en horario de 9:00 a 14:00 horas, de luns a venres, segundo o modelo oficial de solicitude (Anexo I), acompañada da seguinte documentación: · Fotocopia compulsada do DNI ou no seu defecto do NIE da persoa solicitante ou representante legal de ser o caso. · Fotocopia compulsada do certificado oficial do grao de diversidade funcional ou de dependencia da persoa beneficiaria, expedido polo Equipo de Valoración e Orientación (EVO), no que conste que ten dificultades para a utilización do transporte público colectivo ou do Órgano de Valoración da situación de Dependencia, no caso de acreditar situación legal de dependencia. · Documentación acreditativa de ser usuario/a, no seu caso, do servizo galego autonómico de apoio á mobilidade 065 ou de calquera outro de organismos públicos ou privado. · Anexo II de declaración responsable da persoa beneficiaria, na que se faga constar: 1. Que a solicitante non se atopa incursa en ningunha das causas de prohibición para a obtención de subvencións públicas.2. Non ser titular de vehículo propio e/ou non existir máis dun (1) vehículo na unidade de convivencia para a condución, nos termos reflectidos na base terceira da convocatoria.3. Non ter recoñecido este beneficio ou servizo por convenio colectivo, contrato laboral ou calquera outro, ou a través de calquer outro organismo público ou privado.4. Aceptar as actuacións de comprobación que acorde o equipo técnico dos Servizos Sociais municipais. · Autorización asinada por todas as persoas da unidade de convivencia computables, para que o Concello de Arteixo poida solicitarlle datos tributarios á Axencia Tributaria relativos ao seu nivel de renda e o cumprimento por elas das súas obrigas tributarias, segundo Anexo III. No suposto de que a persoa solicitante ou algunha das persoas da unidade de convivencia non estean obrigadas/os a presentar a declaración anual do IRPF ou no caso de precisar a verificación dos documentos presentados por parte do concello, a xustificación de ingresos efectuarase mediante: · Certificados ou cartas de actualización das pensións emitidas polo Instituto da Seguridade Social ou outros organismos competentes, indicando a contía mensual que perciban estas, cando sexan pensionistas, ao longo do exercicio en curso. · Fotocopia compulsada das dúas últimas nóminas destas, cando estean traballando. · Certificado do INEM e do SEPE, no que se reflicte a contía das percepcións económicas que perciban estas, cando se atopen en situación de desemprego. · E no caso de atopárense en situación inactiva e sen prestación económica, o certificado de vida laboral e do SEPE. A contía máxima a percibir por cada persoa beneficiaria non poderá superar: - para rendas de 0 € até o 1,50% do IPREM os 4.000,00 €/anuais - para rendas desde 1,50% do IPREM até o 2,25% do IPREM os 3.000€/anuais O importe das axudas a percibir individualmente serán as resultantes de aplicar o baremo que figura no Anexo IV, en atención á capacidade económica, aos quilómetros percorridos polo custo medio do quilometro, que se fixa en 1,00 €, e que en cuantia mensual asignada, non superará os 300€. O prazo de presentación de solicitudes iniciarase ao día seguinte da publicación da presente convocatoria no BOP e rematará o 15 de decembro de 2016. O departamento de Servizos Sociais, revisará os expedientes de solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle a persoa solicitante para que no prazo de DEZ (10) días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.1.- Xunto coa documentación presentada en modelo oficial, no Rexistro de entrada do Concello de Arteixo, do Centro Sociocultural de Meicende ou do Centro de Servizos Sociais, incorporarase de oficio o volante de empadroamento e o certificado de rendas de cada unha das persoas computables.2.- Unha vez obtida toda a documentación esixida, o equipo técnico municipal de Servizos Sociais, emitirá un informe proposta acerca do cumprimento ou non dos requisitos esixidos na base terceira da presente convocatoria. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes. Isto non obstante, no caso en que as solicitudes presentadas superen a contía máxima orzamentaria, terán prioridade aquelas persoas solicitantes que acrediten menores ingresos.3.- Con base na proposta formulada, as axudas serán concedidas ou denegadas por acordo do Órgano Competente.4.- O prazo máximo de resolución e notificación a persoa interesada será de 30 días hábiles contados dende a recepción da totalidade da documentación requirida.5.- Unha vez recibida a resolución de concesión de axuda, terán que pasar persoalmente a recoller os bonos ou a tarxeta electrónica polas dependencias de Servizos Sociais municipais do Concello de Arteixo. A) Entrega de bonos en soporte papel por importes de 0.5€, 1€, 3€, 5€ e 10€, a persoa usuaria achegará a parte fraccionada correspondente por importe inferior a 0.5 € Os bonos deberán conter: 1. Valor do bono 2. Número de bono 3. DNI e nome da persoa usuaria 4. Sinatura da persoa usuaria 5. Data de expedición 6. Uso para o que se destina: especificando a orixe e o destino B) Entrega de tarxeta electrónica. O seu uso é persoal e intransferible; expediranse nas oficinas de Servizos Sociais do Concello de Arteixo onde se lle entregarán as persoas usuarias, estando estas obrigadas a cumprir as normas establecidas para esta axuda. As persoas usuarias aboarán co bono ou coa tarxeta o servizo como contraprestación do transporte. Presentarase o DNI ou NIE da persoa usuaria no momento de facer o pagamento do servizo. Será expedida unha tarxeta por cada persoa beneficiaria, que será recargada, de ser o caso, con periodicidade trimestral, salvo excepcións debidamente acreditadas. As tarxetas e bonos, terán validez até o 30 de decembro de 2016, que terán que ser devoltos aos Servizos Sociais do concello para os efectos de control. As Facturas pola utilización dos bonos, deberán acompañarse dos consumidos. A concesión da axuda dos bonos con cargo a esta convocatoria implica a cesión do dereito de cobramento ao servizo que realice o transporte. O servizo de transporte facturaralle ao Concello de Arteixo o importe dos servizos prestados mediante a presentación de facturas dos bonos entregados polas persoas usuarias como pagamento do servizo, ou ben mediante acreditación do gasto realizado por medio da tarxeta electrónica. Cando a utilización desta prestación non se axuste á normativa establecida nestas bases dará lugar á perda do dereito a gozar desta axuda. As axudas son persoais e intransferibles, debendo utilizalas para a finalidade para a que foron concedidas. A falsidade dos documentos presentados para a concesión da axuda ou as irregularidades do uso, darán lugar ao reintegro do importe empregados e á devolución da tarxeta ou dos bonos non consumidos, sen prexuízo de quedar excluída en futuras convocatorias. Os datos persoais que deban facilitar as persoas solicitantes, serano para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión, sendo responsable do tratamento dos datos a Concellaría da Área de Benestar comunitario. Para os efectos da Lei orgánica 15/1999 do 13 de decembro, de protección de datos de carácter persoal, a persoa solicitante ou representante legal, así coma calquera outra persoa ou persoas que acheguen datos persoais á solicitude, autorizan ao Concello de Arteixo, a través da Concellaría da Área de Benestar Comunitario, a incorporar os datos recollidos a un ficheiro automatizado de responsabilidade desta Concellaría, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, así como para a xestión doutros servizos ou programas de iniciativa municipal complementario a aqueles. SOLICITUDE Dª./D __________________________________________, como (solicitante ou representante legal) DECLARA: Que todos e cada un dos datos consignados na presente solicitude son certos e comprobables documentalmente, quedando enterada que o ocultamento ou falsidade destes dará lugar á esixencia das responsabilidades que diso puideran derivarse, así como da obriga de comunicarlle ao CONCELLO DE ARTEIXO, calquera variación dos datos declarados ou acreditados que puideran producirse no sucesivo. Arteixo, _________de______ de 2016 Asdo.: NOTA INFORMATIVA: Os datos recollidos na presente solicitude facilitaranse de forma voluntaria; En caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, cuxo tratamento é responsabilidade da dirección do Concello de Arteixo, Área de Servizos Sociais, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei orgánica 15/99 de protección de datos de carácter persoal. Existe a posibilidade de cesión dos datos a outras Administracións, Entidades ou Organismos Públicos ou Privados, para o cumprimento de fins directamente relacionados coas funcións lexítimas destas entidades e do Concello de Arteixo. SR/A. ALCALDE-PRESIDENTE DO CONCELLO DE ARTEIXO DECLARACIÓN RESPONSABLE DA PERSOA BENEFICIARIA Dona./D. con DNI …………………. Representante legal: Dona./D. con DNI…………………. DECLARO BAIXO A MIÑA RESPONSABILIDADE: - Atoparme ao corrente do cumprimento das miñas obrigas coa Axencia tributaria estatal, Facenda da Xunta de Galicia, e co Concello de Arteixo, e coa Seguridade Social. - Non estar incursa en ningunha das causas de prohibición para a obtención de subvencións públicas. (Márquese cun X a opción que corresponda) - Estar obrigada a presentar declaración anual do IRPF (todas as persoas da unidade de convivencia): SI NON - Ser titular de vehículo propio e/ou non existir más dun (1) vehículo na unidade de convivencia para a condución: SI NON (No caso de resposta afirmativa, poderán solicitar esta axuda só para aqueles períodos, nos que, por causas sobrevidas debidamente xustificadas, non poidan utilizalos.) - Non ter recoñecido este beneficio ou servizo por convenio colectivo, contrato laboral ou calquera outro a través de calqurer organismo publico ou privado ( ISFAS, MUFACE, Xunta de Galicia mediante 065 social, programa individual de Atención de Dependencia, Seguros privados…) - Aceptar as actuacións de comprobación que acorde o equipo técnico de servizos sociais do Concello de Arteixo. Arteixo, de de 2016 A persoa solicitante ou Representante legal Asdo. AUTORIZACIÓN Autorización para a cesión de información relativa ao nivel de Renda e ás obrigas tributarias co Estado e a Comunidade Autónoma e a Seguridade Social para os efectos de solicitude de axudas á mobilidade para persoas con diversidade funcional e mobilidade reducida, e/ou con valoración da dependencia para o 2016, a cubrir por todas as persoas da unidade de convivencia maiores de 18 anos, Autorizamos ao concello de Arteixo para solicitar a cesión da información por medios informáticos ou telemáticas, sobre o nivel de Renda e sobre a circunstancia de estar ou non ao corrente das súas obrigas tributarias co Estado, coa Comunidade Autónoma, co Concello de Arteixo e coa Seguridade Social, para os efectos de solicitude de axudas para a mobilidade para persoas con diversidade funcional e mobilidade reducida, e/ou con valoración da dependencia para o 2016. Lugar, data e sinatura IPREM 2015 = 6.390,13 €/ano Arteixo, 28 de xaneiro de 2016 ALCALDE-PRESIDENTE Asdo.: Carlos Calvelo Martínez